Klinča Sela

Klinča Sela je naselje i sjedište istoimene općine u Hrvatskoj, u Zagrebačkoj županiji. Geografija Općina Klinča Sela nalazi se 20-tak kilometara jugozapadno od Zagreba. Smještena je na staroj karlovačkoj cesti tj. županijskoj cesti koja spaja Zagreb i Karlovac. Općina je smještena u Prigorju i proteže se od Okićkog gorja na svojoj sjevernoj strani do Pokuplja na svojoj južnoj strani. Sa zapadne strane nalazi se susjedna općina i grad Jastrebarsko koji je 10 km udaljen od centra općine Klinča Sela. Na svojoj sjevernoj i istočnoj strani graniči s općinom Samobor. Stanovništvo Po posljednjem popisu stanovništva iz 2001. godine, općina Klinča Sela imala je 4.927 stanovnika, raspoređenih u 14 naselja: Beter - 217 Donja Purgarija - 124 Donja Zdenčina - 966 Goli Vrh - 274 Gonjeva - 52 Gornja Purgarija - 89 Gornja Zdenčina - 171 Klinča Sela - 1.422 Kozlikovo - 119 Kupinec - 872 Novo Selo Okićko - 121 Poljanica Okićka - 12 Repišće - 354 Tržić - 134 Domaće stanovništvo koje je prevladavalo sve do 90-tih godina 20-tog stoljeća početkom domovinskog rata i osamostaljenjem Republike Hrvatske izmješano je s doseljenicima (dijelom prognanicima) iz raznih krajeva Hrvatske i Bosne i Hercegovine. Uprava Općina Klinča Sela na čelu s načelnikom općine i ostalim djelatnicima brine i o okolnim naseljima kao što su Zdenčina, Kupinec, Goli Vrh, Tržić, Novo Selo Okićko i druga. Historija Stari grad Okić povijesno je sjedište Zrinskih i Frankopana. Gospodarstvo Većina stanovništva zaposlena je i radi u Zagrebu. Na lokalnoj razini uglavnom su prisutni manji poduzetnici i državne institucije. Značajne osobe Vladko Maček, političar, istaknuti vođa Hrvatske seljačke stranke iz prve polovice 20. stoljeća rođen je u naselju Kupinec koje se nalazi na području općine Klinča Sela. Spomenici i znamenitosti Rodna kuća Vladka Mačeka u Kupincu. Ruševine starog grada Okića s kojeg puca prekrasan pogled na Zagreb, Karlovac, Samobor, Jastrebarsko, Žumberak, Pokuplje, Turopolje, pa sve do Banovine i Korduna. Obrazovanje U Klinča Selima postoji osmogodišnja osnovna škola Arhivirano 2009-06-01 na Wayback Machine-u. Prva škola datira još iz davne 1880. godine, a današnja škola i sportska dvorana napravljene su 1966. godine. OŠ Klinča sela ima dvije područne škole: Kupinec i Repišće. 2007. godine započet će izgradnja nove i veće osnovne škole i sportske dvorane. Kultura Klinčaselske mažoretkinje osnovane su početkom 2004. godine , broje preko 70 članica iz cijele općine Klinča Sela, razvrstane u 4 dobne kategorije. ove godine su već treći put sudjelovale na državnom prvenstvu i ostvarile su ukupno najbolji rezultat do sada- kadetkinje (8-10 god)su osvojile sedmo mjesto, jednako kao i juniorke (11-13 god), a seniorke (14- 25 god) su osvojile deveto mjesto. do sada su mažoretkinje ostvarile preko 200 javnih nastupa,pojavile su se u medijima više puta, uključujući lokalne novine i televiziju, pa čak i na naslovnici talijanskih novina "Il Vicenza". održavaju prijateljske odnose sa više klubova, a posebno sa Klubom mažoretkinja Sesvećanke i Ninskim mažoretkinjama. posljednji nastup održale su na Trgu bana Josipa Jelačića, gdje su sudjelovale na Festivalu jednakih mogućnosti, a već imaju u planu mnoge nove nastupe. Sport Od sportskih društava ističe se nogometni klub NK "Mladost" Klinča Sela,NK "Dinamo-Okić",MNK "Goli Vrh" Vanjske veze Stranica općine Klinča Sela Lokalni info portal Arhivirano 2009-04-22 na Wayback Machine-u